曹于汴

曹于汴（），字自梁，號貞予，山西平阳府安邑縣，明朝政治人物。萬曆辛卯山西解元，聯捷進士。官至都察院左都御史。

生平
萬曆十九年（1591年）辛卯科山西鄉試第一名舉人。萬曆二十年（1592年）聯捷壬辰科三甲十八名進士，授淮安府推官。二十六年行取考选，升吏科給事中，遇事敢言。三十年巡视光禄寺，巡皇城，升刑科右給事中，本年管十庫。疏劾南北两京兵部尚書田樂、邢玠及雲南巡撫陳用賓，樂、玠被迫引病去職。吏部郎中趙邦清被刑科给事中張鳳翔、贵州道御史沈正隆交章论劾，邦清号哭禁门叫冤，声称是同僚鄧光祚、侯執躬及堂官李戴诬陷，给事中田大益、御史左宗郢、李培皆支持凤翔、正隆，而于汴則支持邦清，认为光祚、致躬应一同议处，神宗全部留中不报。三十一年二月告病乞休。

萬曆三十四年（1606年）二月起補刑科右給事中，八月与翰林院检讨趙用光主考江西鄉試，本年巡青，三十五年七月升刑科左，三十六年巡十庫，三十七年七月升吏科都，三十八年正月掌管官员拾遺考察，同考禮部會試。三十九年三月京察，吏部尚書孫丕揚与侍郎蕭雲舉、副都御史許弘綱总领其事，考功郎中王宗贤、吏科都给事中曹于汴、河南道御史湯兆京、协理御史乔允升佐理。湯賓尹、劉國縉等被察，而以年例出王紹徽、喬應甲、岳和聲於外。由此引发東林黨、宣黨、昆黨、秦黨互相黨争攻击。曹于汴在管两次考察後，因不便再管，屡疏乞归，神宗皆未理会，不得已出城候命，經葉向高奏请，四十年十二月升太常寺少卿致仕。

明光宗即位，詔起太常寺少卿，熹宗即位，泰昌元年十二月任太常寺添注少卿，天啓二年（1622年）五月升大理寺右少卿，十月升左僉都御史、协理院事，佐趙南星主天啓三年癸亥京察，事竣，三月升左副都御史，八月吏部会推南京吏部尚书和吏部右侍郎，熹宗上点用余懋衡和曹于汴，于汴四次請辭不得，遂引疾歸。四年十月起升南京都察院右都御史，因劉紹徽、喬應甲依附魏忠賢，受其排斥，五年正月稱病請辭，七月御史石三畏疏論京察三變，指李三才和曹于汴为東林邪黨，被削籍为民。

崇禎元年（1628年），召拜左都御史，明年掌管己巳京察，將魏忠贤阉党盡數淘汰。崇祯三年，工部主事陸澄原弹劾于汴朋奸六罪，陸被贬，于汴亦称病致仕，崇禎七年（1634年）卒，年七十七。學者稱真予先生。《明史》有傳。《萬曆二十年壬辰科進士履歷》：曹于汴，真予，春秋房，甲子七月初十日生。安邑人，辛卯鄉試，三甲十八名。工部政，六月授淮安府推官，戊戌行取考选吏科給事中，壬寅巡视光禄，巡皇城，升刑科右給事中，本年管十庫，告病。丙午江西主考，本年巡青，丁未升本科左，戊申巡十庫，己酉升吏科都，庚戌同考，壬子升太常少卿，养病，甲子起原职，壬戌升大理寺右少卿，本年升都察院左佥都，癸亥升左付都，本年升吏部右侍郎，本年养病，甲子起南都察院右都御史，乙丑养病，本年为民，戊辰起左都，庚午患病。《明史》：曹于汴，字自梁，安邑人。萬曆十九年舉鄉試第一。明年成進士，授淮安推官。以治行高第，授吏科給事中。疏劾兩京兵部尚書田樂、邢玠及雲南巡撫陳用賓，樂、玠遂引去。吏部郎趙邦清被誣，于汴疏雪之。謁告歸，僦屋以居，不蔽風日。起歷刑科左、右給事中。朝房災，請急補曠官，修廢政。遼左有警，朝議增兵。于汴言：「國家三歲遣使者閱邊，盛奬邊臣功伐。蟒衣金幣之賜，官秩之增，未嘗或靳。今廢防至此，宜重加按問。邊道超擢，當於秩滿時閱實其績，毋徒循資俸，坐取建牙開府。」進吏科都給事中。給事中胡嘉棟發中官陳永壽兄弟奸，永壽反訐嘉棟。于汴極論永壽罪。故事，章疏入會極門，中官直達之御前，至是必啟視然後進御。于汴謂乖祖制，洩事機，力請禁之。三十八年典外察，去留悉當。明年典京察，屏湯賓尹、劉國縉等，而以年例出王紹徽、喬應甲於外。其黨羣起力攻，于汴持之堅，卒不能奪。以久次擢太常少卿，疏寢不下，請告又不報。候命歲餘，移疾歸。光宗立，始以太常少卿召。至則改大理少卿，遷左僉都御史，佐趙南星京察。事竣，進左副都御史。天啟三年秋，吏部缺右侍郎，廷推馮從吾，以于汴副。中旨特用于汴。于汴以從吾名位先己，義不可越，四辭不得，遂引疾歸。明年起南京右都御史，辭不拜。時紹徽、應甲附魏忠賢得志，必欲害于汴，屬其黨石三畏以東林領袖劾之，遂削奪。崇禎元年召拜左都御史。振舉憲規，約敕僚吏，臺中肅然。明年京察，力汰匪類，忠賢餘黨幾盡，仕路為清。溫體仁訐錢謙益，下錢千秋法司，訊不得實。體仁以于汴、謙益座主也，幷訐之。于汴亦發體仁欺罔狀。帝終信體仁，謙益竟獲罪。先是，詔定逆案。于汴與大學士韓爌、李標、錢龍錫，刑部尚書喬允升平心參決，不為已甚，小人猶惡之。故御史高捷、史范熷土素憸邪，為清議所擯，吏部尚書王永光力薦之。故事，御史起官，必都察院咨取。于汴惡其人，久弗咨。永光憤，再疏力爭。已得請，于汴猶以故事持之，兩人遂投牒自乞。于汴益惡之，卒持不予。兩人竟以部疏起官，遂日夜謀傾于汴。中書原抱奇者，賈人子也，嘗誣劾大學士爌。至是再劾爌及于汴并及尚書孫居相、侍郎程啟南、府丞魏光緒，目為「西黨」，請皆放黜，以五人籍山西也。帝絀抱奇言不聽。而工部主事陸澄源復劾于汴朋奸六罪。帝雖謫澄源，于汴卒謝事去。及辭朝，以敦大進規。七年卒，年七十七。贈太子太保。于汴篤志正學，操履粹白。立朝，正色不阿，崇奬名教，有古大臣風。《漢籍電子文獻資料庫-明人傳記資料索引》506：曹于汴（1558－1634）字自梁，號貞予，安邑人。萬曆二十年進士，以推官徵授吏科給事中，遇事敢言。熹宗立，遷左僉都御史，佐趙南星主京察，力扶善類，為魏忠賢所斥。崇禎初拜左都御史，振擧憲規，臺中肅然，于汴篤志力學，操履粹白，立朝不阿，有古大臣風。致仕，崇禎七年卒，年七十七。著有共發編、仰節堂集。學者稱真予先生。

著作
著有《共發編》、《仰節堂集》。

 家族 
曾祖曹玘，寿官；祖父曹司民，生员；父曹希舜，字伯孝，號雲津，生员；前母喬氏，母張氏。子曹良。

参考文献
錢謙益撰，《資德大夫正治上卿都察院左都御史贈太子太保安邑曹公神道碑》，《二學集碑傳》，2冊62卷，139-147

相關條目
明朝解元列表

 延伸阅读 


Y
Category:安邑人
Category:萬曆十九年辛卯科山西鄉試舉人
Category:明朝山西鄉試解元
Category:明朝淮安府推官
Category:明朝吏科给事中
Category:明朝刑科左给事中
Category:明朝吏科都給事中
Category:明朝太常寺少卿
Category:明朝大理寺少卿
Category:明朝左佥都御史
Category:明朝左副都御史
Category:明朝左都御史
Category:明朝追赠太子太保